CELEX: 32014R0217
Language: lv
Date: 2014-03-07 00:00:00
Title: Komisijas Regula (ES) Nr. 217/2014 ( 2014. gada 7. marts ), ar ko groza Regulu (EK) Nr. 2073/2005 attiecībā uz Salmonella cūku liemeņos  Dokuments attiecas uz EEZ

8.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 69/93
            
         
      KOMISIJAS REGULA (ES) Nr. 217/2014
   (2014. gada 7. marts),
   ar ko groza Regulu (EK) Nr. 2073/2005 attiecībā uz Salmonella cūku liemeņos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (1) un jo īpaši tās 4. panta 4. punktu,
   tā kā:
   
               (1)
            
            
               Komisijas Regula (EK) Nr. 2073/2005 (2) paredz mikrobioloģiskos kritērijus dažiem mikroorganismiem un izpildes noteikumus, kas ir jāievēro pārtikas nozares dalībniekiem attiecībā uz Regulas (EK) Nr. 852/2004 4. pantā minētajām vispārīgajām un īpašajām higiēnas prasībām, un jo īpaši procesa higiēnas kritēriju attiecībā uz Salmonella cūku liemeņos, lai veiktu piesārņojuma kontroli kaušanas laikā.
            
         
               (2)
            
            
               Eiropas Pārtikas nekaitīguma iestāde (EFSA) 2011. gada 3. oktobrī pieņēma zinātnisko atzinumu par gaļas (cūkgaļas) pārbaudēs konstatējamiem sabiedrības veselības apdraudējumiem (3), kurā atzīst, ka Salmonella cūkgaļas lietošanas gadījumos var nopietni apdraudēt sabiedrības veselību, un kurā ir ieteikts novērst cūku liemeņu piesārņošanu ar Salmonella. EFSA iesaka cita starpā stiprināt procesa higiēnas kritēriju attiecībā uz Salmonella cūku liemeņos.
            
         
               (3)
            
            
               Lai mazinātu Salmonella izplatību cūku liemeņos, būtu jāpastiprina higiēnas kontrole kaušanas laikā atbilstīgi noteikumiem Komisijas 2014. gada 7. marta Regulā (ES) Nr. 218/2014, ar ko groza Eiropas Parlamenta un Padomes Regulu (EK) Nr. 853/2004 un (EK) Nr. 854/2004 un Komisijas Regulas (EK) Nr. 2074/2005 pielikumus (4), un būtu jāsamazina to paraugu skaits, kuros konstatē Salmonella.
            
         
               (4)
            
            
               Regulā paredzētās prasības ir saistītas ar pārtikas nozares dalībnieku pašreizējās prakses pielāgošanu. Tādēļ ir lietderīgi pieļaut iespēju, ka šo regulu piemēro novēloti.
            
         
               (5)
            
            
               Tādēļ Regula (EK) Nr. 2073/2005 būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (EK) Nr. 2073/2005 I pielikuma 2. nodaļas 2.1.4. punktu aizstāj ar šādu:
   
      
                  
                              “2.1.4.
                           
                           
                              Cūku liemeņi
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  Nav liemenim pārbaudītajā laukumā
               
               
                  EN/ISO 6579
               
               
                  Liemeņi pēc apstrādes, bet pirms atdzesēšanas
               
               
                  Uzlabojumi kaušanas higiēnā, kā arī procesa kontroles, dzīvnieku izcelsmes un bioloģiskās drošības pasākumu pārbaude izcelsmes fermās”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūnija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 226, 25.6.2004., 3. lpp.
   
      (2)  OV L 338, 22.12.2005., 1. lpp.
   
      (3)  EFSA Journal 2011; 9(10):2351.
   
      (4)  Skatīt šā Oficiālā Vēstneša 95. lpp.